Document ID: 31989R2293

*****
ΚΑΝΟΝΙΣΜΟΣ (ΕΟΚ) αριθ. 2293/89 ΤΗΣ ΕΠΙΤΡΟΠΗΣ
της 27ης Ιουλίου 1989
περί τροποποιήσεως του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 3996/87 (2), και ιδίως το άρθρο 6 παράγραφος 3,
Εκτιμώντας:
ότι το άρθρο 5 παράγραφος 2 του κανονισμού (ΕΟΚ) αριθ. 1117/78 προβλέπει ότι η ενίσχυση για τις αποξηραμένες στον ήλιο ζωοτροφές είναι ίση με την ενίσχυση των αφυδατωμένων ζωοτροφών, μειωμένη κατά ποσό που καθορίζεται λαμβάνοντας υπόψη τη διαφορά των τιμών παραγωγής των σχετικών προϊόντων· ότι η διαφορά αυτή καθορίζεται στο άρθρο 4 του κανονισμού (ΕΟΚ) αριθ. 1528/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1963/88 (4), σε 43 Ecu ανά τόνο· ότι οι τιμές παραγωγής των προϊόντων αυτών ακολούθησαν μια συμπίπτουσα εξέλιξη και ότι πρέπει να καθορισθεί η διαφορά αυτή σε 33 Ecu·
ότι πρέπει να προσαρμοσθεί το κείμενο του κανονισμού (ΕΟΚ) αριθ. 1528/78 για να ληφθεί υπόψη η τροποποίηση της ελάχιστης περιεκτικότητας σε πρωτεΐνες που αναφέρονται στον κανονισμό (ΕΟΚ) αριθ. 1110/89 του Συμβουλίου της 27ης Απριλίου 1989 περί τροποποιήσεως του κανονισμού (ΕΟΚ) αριθ. 1417/78 σχ ετικά με το καθεστώς ενίσχυσης για τις αποξηραμένες ζωοτροφές (5)·
ότι, για να αποφευχθεί κάθε κίνδυνος διαταραχής της αγοράς των αποξηραμένων ζωοτροφών, θα πρέπει να καταστεί το μέτρο εφαρμόσιμο από την έναρξη της περιόδου εμπορίας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης για τις Αποξηραμένες Ζωοτροφές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1528/78 τροποποιείται ως εξής:
1. Στο άρθρο 4 ο αριθμός «43» αντικαθίσταται από τον αριθμό « 33».
2. Στο άρθρο 15 παράγραφος 3 δεύτερη περίπτωση ο όρος «14 %» αντικαθίσταται από τον όρο «15 %».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1989.
Εντούτοις το άρθρο 1 σημείο 2 εφαρμόζεται από την 1η Μαΐου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1989.

Labels: 4
6